
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 337 

23 Απριλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποδοχή παραίτησης του μέλους του Δ.Σ. και Γενικού 


Δ/ντή των ΕΛ.ΤΑ. και ορισμός νέου. 1 

Χορήγηση αδειών οδήγησης μοτοποδηλάτων. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 247 (1) 

Αποδοχή παραίτησης του μέλους του Δ.Σ. και Γ ενικού 
Δ/ντή των ΕΛ.ΤΑ. και ορισμός νέου. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξειςτου Ν. 1365/83 {Α' 80) «Κοινωνικοποίηση 
των επιχειρήσεων δημοσίου χαρακτήρα ή κοινής 
ωφέλειας». 

2. Τις διατάξεις των άρθρων 8 και 11 του Π.Δ. 295/86 {Α' 
133) «δομή ρόλος και τρόπος διοίκησης και λειτουργίας 
της κοινωνικοποιημένης επιχείρησης Ελληνικά 
Ταχυδρομεία (ΕΛ.ΤΑ.)». 

3. Τις διατάξεις της υπ’ αριθμ. 20826/31.12.90 κοινής α¬ 
πόφασης των Υπουργών Προεδρίας της Κυβέρνησης, 
Μεταφορών και Επικοινωνιών και του Υφυπουργού 
Μεταφορών και Επικοινωνιών «Επανακαθορισμός συ¬ 
γκρότησης Διοικητικού Συμβουλίου των Ελληνικών 
Ταχυδρομείων (ΕΛ.ΤΑ.)» (Β 837). 

4. Τις διατάξειςτου άρθρου 29Ατου Ν. 1558/85 (Α' 137) 
«Κυβέρνηση και Κυβερνητικά Όργανα» όπως το άρθρο 
αυτό προστέθηκε με το άρθρο 27του Ν. 2081/92 (Α' 154). 

5. Τις διατάξεις του άρθρου 10 του Ν. 2322/95 (Α' 143) 
«Παροχή της εγγύησης του Ελληνικού Δημοσίου για τη 
χορήγηση δανείων και πιστώσεων και άλλες διατάξεις». 

6. Την αριθμ. 2006270/969/26.1.96 απόφαση του 
Υπουργού Οικονομικών. 

7. Την με αριθμ. 23012/2.6.94 απόφαση των Υπουργών 
Εθνικής Οικονομίας και Μεταφορών και Επικοινωνιών (Β' 
418) «Διορισμός Διοικητικού Συμβουλίου (Δ.Σ.) των 
Ελληνικών Ταχυδρομείων (ΕΛ.ΤΑ.)», όπως τροποποιήθη¬ 
κε με τις αριθμ. 23316/19.12.94 (Β' 953), 29/18.1.95 (Β' 29), 


439/4.8.95 (Β' 692), 464/11.8.95 (Β' 723), 602/2.2.96 (Β' 
77), 469/30.8.96 (Β' 824) και 759/27.12.96 (Β 3). 

8. Την από 16 Απριλίου 1997 επιστολή παραίτησης του 
Ανδρέα Αθανασόπουλου, αποφασίζουμε: 

1. Αποδεχόμαστε την παραίτηση του μέλους του Δ.Σ. 
εκπροσώπου του Κράτους και Γ ενικού Δ/ντή των ΕΛ.ΤΑ. Α. 
Αθανασόπουλου. 

2. Ορίζουμε σε αντικατάσταση του πιο πάνω μέλους εκ¬ 
πρόσωπο του Κράτους του Δ.Σ. των ΕΛ.ΤΑ., για το υπό¬ 
λοιπο της θητείας του Συμβουλίου αυτού το Χαράλαμπο 
Χαραλαμπόπουλο, Δικηγόρο. 

3. Αναθέτουμε καθήκοντα Γενικού Δ/ντή των ΕΛ.ΤΑ., 
στον Πρόεδρο του Δ.Σ. ΑθανάσιοΔημητρακόπουλο. 

4. Κατά τα λοιπά ισχύει η υπ’ αριθμ. 23012/2.6.94 από¬ 
φασή μας όπως έχει τροποποιηθεί μεταγενέστερα και ι¬ 
σχύει μέχρι σήμερα. 

Η θητεία του Συμβουλίου λήγει 3.6.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΑΡ. ΚΑΣΤΑΝΙΔΗΣ 
-*- 

Αριθ. 53329/163 (2) 

Χορήγηση αδειών οδήγησης μοτοποδηλάτων. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις τηςπαρ. 1 του άρθρου 96 του Κ.Ο.Κ., ο 
οποίος κυρώθηκε με το Ν. 2094/92 (Α' 182). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137), όπως το 
άρθρο αυτά π ροστέθηκε με το άρθρο 27 του Ν, 2081 /1992 
(Α 154) καιαντικαταστάθηκε με το άρθρο 1 παρ.2α'του Ν. 
2469/1997. 

3. Την 566/26.9.96 (Β 910) απόφαση του 
Πρωθυπουργού και του Υπουργού Μεταφορών και 
Επικοινωνιών με την οποία καθορίσθηκαν οι αρμοδιότη- 

τες του Υφυπουργού Μεταφορών και Επικοινωνιών 
Εμμανουήλ Λουκάκη, 

4. Το γεγονός άτι από την εφαρμογή της παρούσας α¬ 
πόφασης δεν προκύπτει δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Αρμόδιες αρχές 

1. Αρμόδιες αρχές για την έκδοση άδειας οδήγησης μο¬ 
τοποδηλάτων είναι οι Διευθύνσεις Τροχαίας των Γενικών 
Αστυνομικών Διευθύνσεων Αττικής - Θεσσαλονίκης και οι 
Αστυνομικές Διευθύνσεις των Νομών ή οι εξουσιδοτού- 
μενες απ' αυτές Υπηρεσίες. 

2. Για την τήρηση της συνεχούς ακολουθίας του αύξο- 
ντα αριθμού των αδειών οδήγησης μοτοποδηλάτων, που 
εκδίδονται από τις αστυνομικές αρχές παραχωρείται από 
τις προϊστάμενες υπηρεσίες αυτών, μια ομάδα αριθμών 
με πρόβλεψη κάλυψης και της μελλοντικής κίνησης σε ά¬ 
δειες οδήγησης μοτοποδηλάτων για κάθε περιφέρεια. 

Άρθρο 2 
Προϋποθέσεις 

1. Αδεια οδήγησης μοτοποδηλάτων χορηγείται: 

α. Σ’ αυτούς που έχουν συμπληρώσειτο 16ο έτος της η¬ 
λικίας τους όπως προβλέπεται από τις διατάξεις του άρ¬ 
θρο υ 96, παρ. 1 του ΚΟ Κ που κυ ρώθηκε με τον Ν. 2094/92. 

- Ειδικά γι’ αυτούς που δεν συμπλήρωσαν το 18ο έτος 
της ηλικίας τους απαιτείται η συναίνεση του προσώπου 
που ασκεί την γονική μέριμνα. Η συναίνεση αυτή παρέχε¬ 
ται έγγραφα πάνω στην αίτηση. 

β. Σ’ αυτούς που έχουν τις ελάχιστες απαιτούμενες προ¬ 
ϋποθέσεις σωματικής και διανοητικής ικανότητας. 

γ. Σ’ αυτούς που δεν έχουν άδεια οδήγησης κατηγορίας 
Α ή υποκατηγορίας Α1. 

2. Ειδικά σ’ αυτούς, που κατέχουν ισχύουσα άδεια οδή¬ 
γησης αυτοκινήτων, οποιοσδήποτε κατηγορίας ή υποκα¬ 
τηγορίας, η άδεια οδήγησης μοτοποδηλάτων χορηγείται 
χωρίς ιατρική και θεωρητική εξέταση στο «ΕΡΩΤΗΜΑΤΟ¬ 
ΛΟΓΙΟ 1», αλλά μόνον με πρακτική εξέταση σε μοτοποδή¬ 
λατο και θεωρητική εξέταση το «ΕΡΩΤΗΜΑΤΟΛΟΓΙΟ 2». 
Κατ’ εξαίρεση, γι’ αυτούς που παρουσιάζουν εμφανή σω¬ 
ματική πάθηση, καθώς και γι’ αυτούς, που υπάρχει υπό¬ 
νοια ή ένδειξη ότι δεν παρέχουν εχέγγυα ασφαλούς οδή¬ 
γησης μοτοποδηλάτων είναι υποχρεωτική η ιατρική επα¬ 
νεξέτασή τους. 

Άρθρο 3 
Δικαιολογητικά 

1. Οι υποψήφιοι οδηγοί μοτοποδηλάτων πρέπει να υπο¬ 
βάλουν τα εξής δικαιολογητικά: 

α. Αίτηση (χωρίς χαρτόσημο) 

β. Δύο (2) πιστοποιητικά ιατρικής εξέτασης από για¬ 
τρούς συμβεβλημένους με την οικεία Υπηρεσία 
Μεταφορών και Επικοινωνιών, σύμφωνα με όσα ορίζονται 
από τις σχετικές με τους υποψηφίους οδηγούς αυτοκινή¬ 
των και μοτοσυκλετών, διατάξεις του Υπουργείου 
Μεταφορών και Επικοινωνιών. Γ ια την εξέταση αυτή κα¬ 
τατίθεται στην Εθνική Τράπεζα της Ελλάδος υπέρ του ει¬ 
δικού λογαριασμού του Ν.Δ. 638/70, το ποσό που προ¬ 
βλέπουν οι σχετικές για τους υποψήφιους οδηγούς αυτο¬ 
κινήτων και μοτοσυκλετών διατάξεις του Υπουργείου 
Μεταφορών και Επικοινωνιών. 


γ. Υπεύθυνη δήλωση σύμφωνα με τις διατάξεις του άρ¬ 
θρου 8του Ν. 1599/86 στην οποία δηλώνεται η διεύθυνση 
κατοικίας και ότι δεν είναι κάτοχος άδειας οδήγησης κα¬ 
τηγορίας Α ή υποκατηγορίας Α1. 

δ. Μία πρόσφατη φωτογραφία τύπου ταυτότητας. 

2. Γ ια την διαπίστωση του ορίου ηλικίας επιδεικνύεταιτο 
δελτίο αστυνομικής ταυτότητος και αν δεν υπάρχει, προ¬ 
σκομίζεται το πιστοποιητικό γέννησής του. 

Άρθρο 4 

Θεωρητική και πρακτική εξέταση 

1. Η εξέταση (Θεωρητική και πρακτική) των υποψηφίων 
γίνεται από δύο αξιωματικούς ή από ένα αξιωματικό και έ¬ 
να υπαξιωματικό της αρμόδιας αστυνομικής αρχής. 

2. Η ύλη της θεωρητικής εξέτασης είναι αυτή των ερω¬ 
τηματολογίων 1 και 2 της θεωρητικής εξέτασης των υπο¬ 
ψηφίων οδηγών αυτοκινήτων και μοτοσυκλετών. 

Ο χρόνος εξέτασης ανά ερωτηματολόγιο και ο αριθμός 
των επιτρεπόμενων λαθών είναι οι αστοί, όπως προβλέ- 
πονται στις οικείες διατάξεις για τους οδηγούς αυτοκινή¬ 
των και μοτοσυκλετών. 

Οι κάτοχοι άδειαςοδήγησηςτων κατηγοριών Β ή Γ ή Δ ή 
Β + Εή Γ+Εή Δ + Ε και της υποκατηγορίας Β1 απαλλάσο- 
νται απάτην υποχρέωση να υποστούν θεωρητική εξέταση 
στο ΕΡΩΤΗΜΑΤΟΛΟΓΙΟ 1. 

Η θεωρητική εξέταση των αγραμμάτων και όσων δεν 
γνωρίζουν την ελληνική γλώσσα είναι αυτή όπως περι- 
γράφεται στις σχετικές διατάξεις του Υπουργείου 
Μεταφορών και Επικοινωνιών για τους υποψήφιους οδη¬ 
γούς αυτοκινήτων και μοτοσυκλετών. Ο ορισμός του 
«αγραμμάτου» ή αυτού που δεν γνωρίζει την ελληνική 
γλώσσα είναι αυτός που περιγράφεται από τις σχετικές 
αυτές διατάξεις. 

3. Η πρακτική εξέταση γίνεται σε δίτροχο μοτοποδήλα¬ 
το, που προσκομίζει ο υποψήφιος και αποβλέπει στη δια¬ 
πίστωση, γενικά, της ικανότητάς του για την οδήγησή του 
(θέση αυτού σε κίνηση, χρήση συμπλέκτη και συστήματος 
ασφαλείας, εκτέλεση ελιγμών, στροφές κ.λπ.). Όσοι επι¬ 
θυμούν να οδηγούν μόνο τρίτροχο μοτοποδήλατο, το δη¬ 
λώνουν στην σχετική αίτηση, οπότε η πρακτική εξέταση γί¬ 
νεται σε τρίτροχο όχημα. Στην περίπτωση αυτή η άδεια εκ- 
δίδεται για την οδήγηση μόνο τρίτροχου μοτοποδηλάτου 
και αναγράφεται σ’ αυτή η ένδειξη «ΙΣΧΥΕΙ ΜΟΝΟ ΓΙΑ ΤΗΝ 
ΟΔΗΓΗΣΗ ΤΡΙΤΡΟΧΩΝ ΜΟΤΟΠΟΔΗΛΑΤΩΝ». 

4. Όταν απορριφθεί υποψήφιος στη θεωρητική ή την 
πρακτική εξέταση επανέρχεται, για επανεξέταση, σε χρό¬ 
νο που καθορίζεται ανάλογα με την ευχέρεια της υπηρε¬ 
σίας. 

5. Εάν συλληφθεί ο υποψήφιος ν’ αντιγράφει στη θεω¬ 
ρητική εξέταση επανέρχεται για επανεξέταση μετά από έ¬ 
ξι (6) μήνες. 

Άρθρο 5. 

Χορήγηση άδειας. Τήρηση μητρώου. 

1. Μετά την επιτυχή εξέταση του υποψήφιου χορηγείται 
σ’ αυτόν άδεια οδήγησης μοτοποδηλάτων στην οποία ε- 
πικολλάται χαρτόσημο κατά τα ισχύοντα και καταβάλλε¬ 
ται πάγιο τέλος χαρτοσήμου δύο χιλιάδων τετρακοσίων 
(2.400) δραχμών υπέρ του Δημοσίου. 

2. Η άδεια οδήγησης μοτοποδηλάτων ισχύει μέχρι συ- 
μπληρώσεως του 65ου έτους της ηλικίας του κατόχου 
της, εκτός αν. εν τω μεταξύ , υπάρξουν λόγοι υγείας. 

Μετά τη συμπλήρωση της ηλικίας αυτής ανανεώνεται 
κάθε τρία (3) χρόνια από την έκδοση ή την ανανέωσή της, 
μετά από ιατρική εξέταση. 

3. Ο χρόνος λήξης των αδειών οδήγησης μοτοποδηλά¬ 
των που έχουν εκδοθεί μέχρι την ισχύ της παρούσας από¬ 
φασης παρατείνεται αυτοδικαίως μέχρι τη συμπλήρωση 
του 65ου έτους της ηλικίας των κατόχων τους. 

4. Εάν έληξε η ισχύς άδειας μοτοποδηλάτων την οποία ο¬ 
φείλει ο κάτοχός της να ανανεώσει, διότι έχει συμπληρώσει 
τα 65 χρόνια ή υπάρχουν λόγοι υγείας, τότε η άδεια παύει 
να ισχύει και ο κάτοχός της, αν συντρέχουν οι νόμιμες προ¬ 
ϋποθέσεις μπορεί να την ανανεώσει χωρίς θεωρητική και 
πρακτική εξέταση, σύμφωνα με τις οικείες διατάξεις. 

5. Σε κάθε αστυνομική αρχή από αυτές που αναφέρο- 
νται στο άρθρο 1 αυτής της απόφασης τηρείται μητρώο 
των αδειών οδηγών μοτοποδηλάτωνπου εκδίδονται, το Ο¬ 
ποίο έχει κατακόρυφες στήλες με τις εξής ενδείξεις: 

α. Αύξο\σας αριθμός 
β. Επώνυμο 
γ. Όνομα 
δ. Πατρώνυμο 
ε. Επάγγελμα 
στ.Έτος γέννησης 
ζ. Τόπος γέννησης 

η. Αριθμός δελτίου αστυνομικής ταυτότητας 
θ. Υπηρεσία έκδοσης 
ι. Ημερομηνία έκδοσης 
ια. Μεταβολές - παρατηρήσεις 

1.6. Στοιχεία κηδεμόνα (γι’ αυτούς που δεν συμπλήρω¬ 
σαν το 18ο έτος της ηλικίας τους). 


Αρθρο 6. 

Τελικές διατάξεις 

1. Η άδεια οδήγησης κατηγορίας Α ή υποκατηγορίας Α1 
που εκδίδεται από τις Υπηρεσίες Μεταφορών και 
Επικοινωνιών των Νομαρχιακών Αυτοδιοικήσεων ισχύει 
και για την οδήγηση και μοτοποδηλάτων. 

2 . Η κατοχή άδειας οδήγησης κατηγορίας Α ή υποκα¬ 
τηγορίας Α1 αποκλείει την κατοχή άδειας οδήγησης μο¬ 
τοποδηλάτων και συνεπάγεται την ακυρότητα και αυτοδί¬ 
καιη ανάκληση της άδειας οδήγησης μοτοποδηλάτων. 

Άρθρο 7 

Από την ημερομηνία ισχύος της παρούσας απόφασης 
παύει να ισχύει η 2787/22,11.84 απόφαση του Υπουργού 
Δημόσιας Τάξης και του Υφυπουργού Συγκοινωνιών, κα¬ 
θώς και κάθε άλλη διάταξη που ρυθμίζει διαφορετικά τα 
θέματα της παρούσας απόφασης. 

Άρθρο 8, 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1997 

οι ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΥΦΥΠ. ΜΕΤΑΦΟΡΩΝ ΚΑΙ 

ΕΠΙΚΟΙΝΩΝΙΩΝ 

ΕΜΜ. ΛΟΥΚΑΚΗΣ 


ΓΕΩΡΓΙΟΣ ΡΩΜΑΙΟΣ 

ΠΩΛΗΣΗΣ Φ.Ε.Κ. 

-Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ. Ε. Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΙ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. σνά Βσέλιδο ή μέρους αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

>5 

2.500 


Γ (Διορισμοί, απολύσεις κ.τλ. Δημ. Υπαλλήλων) 

10.000 

». 

500 

» 

Δ' (Απαλλοτριώσεις, πολεοδομία κτλ.) 

50.000 


2.500 


Αναπτυξιακών Πράξεων (Τ.Α.Π.Σ.) 

25.000 


1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 


Παράρτημα (Πίνακες επιτυχόντων διαγωνισμών) 

5.000 


250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 


Ανώτατου Ειδικού Δικαστηρίου (Α.Ε.Δ.) 

3.000 


150 


Ανωνύμων Εταιρειών & Ε.Π.Ε. 

250.000 


12.500 


Προκηρύξεων Α.Σ.Ε.Π. 

10.000 


500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη, και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμούδΐ -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάδε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























